Muutunud maailm ja üha keerulisem tegevuskeskkond tingib vajaduse ka ülikooliõppe arendamiseks ja kõrgkoolilõpetajate konkurentsivõime tõstmiseks. Õppejõudude valmisolek ja võimalused end pidevalt täiendada mõjutavad otseselt õppe kvaliteeti ja tulemusi.  "Õppejõu professionaalse arengu ja identiteedi teadlik ning süsteemne toetamine kogu karjääri jooksul on oluline, et õppejõud kujuneks oma õpetamistegevuses eristuvaks, innovatiivseks ja loovaks, suutes seeläbi viia õpetamise kvaliteedi uuele tasemele," leiab Tallinna Ülikooli andragoogika osakonna lektor Kristiina Krabi.